ભૂતપૂર્વ વડોદરા રાજયની સરકારી એ.વી. સ્કૂલ (એંગ્લો વર્નાકયુલર સ્કૂલ) નો વહિવટ આ સમિતિને (ટ્રસ્ટને) સોંપી દેવાની ઈચ્છા હતી એવું 1942 ના પત્ર વ્યવહારથી સ્પષ્ટ થાય છે.સમિતિના સેક્રેટરી જેઠાલાલ હિંમતલાલ વકીલ તથા ઉપપ્રમુખ શ્રી ઓચ્છવલાલ સંપતરામ વૈધને આ માટે સરકારશ્રી સાથે વાટાઘાટો કરવાંની સતા મળી. છેવટે તા. 1/7/1945 થી સરકારી એ.વી.સ્કૂલનો વહિવટ ત્રણ વર્ષ માટે સિનિયર એ.વી.સ્કૂલ ફંડ સમિતિને (ટ્રસ્ટને)તબદીલ (Handover) કરવાનો ઠરાવ તા. 27/11/1944 ના રોજ વિધાઅધિકારી કચેરી અંગ્રેજી શાખાના વડાશ્રી જયોતિન્દ્રભાઈ મહેતાની સહીથી થયો હતો. ગ્રાન્ટ ઈન એઈડ (અનુદાન- -સહાય) નો પ્રશ્ર નિયમોનુસાર શાળાનું કામકાજ શરૂ થાય ત્યારબાદ નકકી થશે એવો ઠરાવ થયો. આમ પ્રજાકીય મંડળને શાળાનો વહિવટ કરવાની સતા મળી.આ મૂળ સરકારી શાળા જેની પગારની અને નિભાવની ગ્રાન્ટ-ઈન-એઈડ (અનુદાન સહાય) ધારા હેઠળ ગ્રાન્ટ મળે છે. જેના વહિવટ માટે વખતો વખત 5-10-15 વર્ષ માટેની મુદત સરકારશ્રી લંબાવી આપાતી હતી.